# 

# Smernica č. 1/2022 o edukačných publikáciách

Gestorský útvar: sekcia stredných škôl, tel.: 02/59 374 294 č.: 2021/23014:2-A2201

Minister školstva, vedy, výskumu a športu podľa článku 12 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky v súlade s  § 13 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „zákon“) vydáva túto smernicu:

### Základné ustanovenia

Táto smernica upravuje

* + 1. posudzovanie edukačných publikácií pre školy, v ktorých sa vzdelávanie považuje za sústavnú prípravu na povolanie, a pre materské školy (ďalej len „škola“),
    2. postup pri vydávaní doložky edukačnej publikácii a
    3. výber dodávateľa na zabezpečenie tvorby a vydania novej edukačnej publikácie (ďalej len „výber“).

### Vymedzenie niektorých pojmov

Na účely tejto smernice sa rozumie

* + 1. **učebnicou** edukačná publikácia, do ktorej dieťa a žiak nepíše svoje poznámky a ktorá obsahuje odborne a didakticky spracované učivo v súlade s princípmi a cieľmi výchovy a vzdelávania a príslušným štátnym vzdelávacím programom, a podporuje učenie sa detí a žiakov a rozvíjanie ich vedomostí, zručností a kompetencií, je primárnym informačným zdrojom pre deti a žiakov; učebnicou je aj integrovaná učebnica s pracovným zošitom (pracovná učebnica),
    2. **pracovným zošitom** edukačná publikácia, do ktorej dieťa a žiak píše svoje poznámky a ktorá obsahuje odborne a didakticky spracované úlohy, cvičenia a aktivity na rôznych kognitívnych úrovniach pre samostatnú alebo skupinovú prácu detí a žiakov; môže tematicky nadväzovať na učebnicu a jeho cieľom je umožniť deťom a žiakom prostredníctvom práce pri riešení úloh tvorivého charakteru postupnými krokmi si najmä osvojiť a precvičiť vedomosti a zručnosti,
    3. **učebným textom** edukačná publikácia obsahujúca odborne a didakticky spracovaný text, ktorý nie je súčasťou edukačnej publikácie, najmä

1. odborné tabuľky (chemické, matematické a podobne),
2. zbierky úloh a cvičení a zbierky literárnych textov,
3. publikácie zamerané na prierezové témy,
4. školské zemepisné atlasy a školské dejepisné atlasy,
5. obrázkové slovníky, ktoré dopĺňajú jazykové učebnice na primárnom stupni vzdelávania pre žiakov škôl s vyučovacím jazykom národnostnej menšiny,
6. texty a obrazové materiály, ktoré nahrádzajú učebnice využívané žiakmi so špeciálnymi výchovno-vzdelávacími potrebami,
7. texty a obrazové materiály využívané deťmi v materskej škole,
8. text, ktorý tvorí podporný, doplnkový materiál zameraný na rozvoj vedomostí, zručností a kompetencií v jednotlivých skupinách odborov vzdelávania,
   * 1. **prekladom edukačnej publikácie** edukačná publikácia vydaná v
9. štátnom jazyku s vydanou doložkou, preložená do jazyka národnostnej menšiny alebo do cudzieho jazyka,
10. jazyku národnostnej menšiny s vydanou doložkou, preložená do štátneho jazyka alebo do cudzieho jazyka alebo
11. cudzom jazyku s vydanou doložkou, preložená do štátneho jazyka alebo do jazyka národnostnej menšiny,
    * 1. **digitálnou edukačnou publikáciou** edukačná publikácia v elektronickej podobe na pamäťovom médiu, ktorá obsahuje multimediálne prvky, najmä obrázky, fotografie, názorné schémy, videozáznamy, audiozáznamy, simulácie, animácie, aplikácie,
      2. **e-knihou** edukačná publikácia v elektronickej podobe na pamäťovom médiu, ktorá neobsahuje multimediálne prvky a je možné ju využívať len na prezeranie a čítanie,
      3. **súborom edukačných publikácií** edukačná publikácia v tlačenej podobe alebo v elektronickej podobe na pamäťovom médiu rozdelená do častí alebo dielov alebo edukačná publikácia v tlačenej podobe doplnená pamäťovým médiom, alebo inými prvkami, ktoré sú jej neoddeliteľnou súčasťou; súborom edukačných publikácií je aj učebnica a pracovný zošit, ktorý je k nej vypracovaný, nadväzuje na ňu a nie je možné ho využívať oddelene; súbor edukačných publikácií je predmetom postupu pri vydávaní doložky ako celok,
      4. **sadou edukačných publikácií** edukačné publikácie jedného druhu, ktoré sú určené pre jeden vzdelávací stupeň, jednu úroveň podľa Spoločného európskeho referenčného rámca alebo pre jeden vzdelávací cyklus; každá edukačná publikácia z jednej sady edukačných publikácií je samostatne predmetom postupu pri vydávaní doložky,
      5. **ostatným textom** **a materiálom** text a materiál, ktorý voľne dopĺňa edukačné publikácie, najmä
12. prekladové, výkladové, odborné a iné slovníky,
13. metodické príručky, manuály a užívateľské príručky,
14. pomocné textové, obrazové alebo číselné materiály,
15. omaľovánky, pexesá, didaktické a spoločenské hry,
16. literárne texty a životopisy,
17. publikácie s regionálnou tematikou,
18. edukačný softvér (kvízy, tutoriály, hry, programy na prácu s textom, programy na prácu s obrázkami, programy na prácu so zvukom a podobne),
    * 1. **priamo riadenou organizáciou**
    1. organizácia zriadená Ministerstvom školstva, vedy, výskumu a športu Slovenskej republiky (ďalej len „ministerstvo“) na plnenie úloh v oblasti odborného a metodického riadenia škôl a školských zariadení, ak ide o posúdenie edukačnej publikácie pre všeobecne vzdelávacie vyučovacie predmety, vzdelávacie oblasti a prierezové témy,
    2. organizácia zriadená ministerstvom na plnenie úloh v oblasti odborného vzdelávania a prípravy, ak ide o posúdenie edukačnej publikácie pre odborné vyučovacie predmety alebo pre skupiny odborov vzdelávania,
       1. **recenzným posudkom** odborné stanovisko recenzenta vypracované podľa kritérií na hodnotenie kvality edukačných publikácií zverejnených na webovom sídle príslušnej priamo riadenej organizácie, ktoré obsahuje najmä
19. hodnotenie súladu edukačnej publikácie s príslušným štátnym vzdelávacím programom,
20. hodnotenie kvality edukačnej publikácie po odbornej, didaktickej a jazykovej stránke,
21. hodnotenie kvality edukačnej publikácie po vizuálnej, grafickej a technickej stránke a
22. odporúčanie vydať alebo nevydať edukačnej publikácii doložku,
    * 1. **priamym posudkom** odborné stanovisko zamestnanca príslušnej priamo riadenej organizácie, vypracované podľa kritérií na hodnotenie kvality edukačných publikácií, zverejnených na webovom sídle príslušnej priamo riadenej organizácie, ktoré obsahuje najmä
23. hodnotenie súladu edukačnej publikácie s príslušným štátnym vzdelávacím programom,
24. hodnotenie kvality edukačnej publikácie po odbornej, didaktickej a jazykovej stránke,
25. hodnotenie kvality edukačnej publikácie po vizuálnej, grafickej a technickej stránke a
26. odporúčanie vydať alebo nevydať edukačnej publikácii doložku,
    * 1. **schvaľovacím protokolom** dokument vypracovaný príslušnou priamo riadenou organizáciou pri odbornom posudzovaní edukačnej publikácie, ktorý je podkladom pre vydanie doložky, a ktorého neoddeliteľnou súčasťou je odporúčanie vydať alebo nevydať doložku a návrh lehoty platnosti doložky spolu s odôvodnením lehoty platnosti doložky,
      2. **súladom edukačnej publikácie so štátnym vzdelávacím programom pre všeobecne vzdelávacie vyučovacie predmety, vzdelávacie oblasti a prierezové témy** splnenie výkonového štandardu a obsahového štandardu v edukačnej publikácii pre príslušný ročník, vzdelávací cyklus alebo stupeň vzdelania,
      3. **súladom edukačnej publikácie so štátnym vzdelávacím programom pre odborné vzdelávanie a prípravu** splnenie výkonového štandardu a obsahového štandardu v edukačnej publikácii pre príslušný stupeň vzdelania a skupinu odborov vzdelávania,
      4. **predkladateľom** právnická osoba alebo fyzická osoba, ktorá je nositeľom autorských práv k edukačnej publikácii a požiadala ministerstvo o vydanie doložky; ak ide o zahraničnú edukačnú publikáciu, predkladateľom môže byť aj výhradný distribútor,
      5. **doložkou** doklad vydaný ministerstvom potvrdzujúci súlad edukačnej publikácie s príslušným štátnym vzdelávacím programom a jej kvalitu po odbornej, didaktickej, jazykovej, etickej, vizuálnej, grafickej a technickej stránke, na základe ktorého ministerstvo poskytuje finančné prostriedky na zakúpenie edukačnej publikácie s doložkou alebo ju bezodplatne prevedie do správy alebo do vlastníctva podľa § 13 ods. 8 zákona,
      6. **hotovou edukačnou publikáciou** vydaná edukačná publikácia alebo autorsky a redakčne spracovaný rukopis edukačnej publikácie, pripravený v zalomenej predtlačovej verzii vo formáte, v ktorom bude vydaná v tlačenej podobe alebo v elektronickej podobe na pamäťovom médiu,
      7. **hotovým prekladom** **edukačnej publikácie** vydaný preklad edukačnej publikácie alebo autorsky a redakčne spracovaný rukopis prekladu edukačnej publikácie, pripravený v zalomenej predtlačovej verzii vo formáte, v ktorom bude vydaný v tlačenej podobe alebo v elektronickej podobe na pamäťovom médiu,
      8. **registrom recenzentov** zoznam odborníkov, vedený na účely posúdenia kvality, odbornej správnosti, didaktickej správnosti a jazykovej správnosti edukačných publikácií a ich súladu s príslušným štátnym vzdelávacím programom, ktorý zostavuje, vedie a aktualizuje ministerstvo na základe návrhov priamo riadených organizácií,
      9. **registrom edukačných publikácií s vydanou doložkou** (ďalej len „register edukačných publikácií“) zoznam všetkých ministerstvom schválených edukačných publikácií, ktorý podľa vyučovacích predmetov, vzdelávacích oblastí, prierezových tém alebo skupín odborov vzdelávania zostavuje, vedie a aktualizuje ministerstvo.

### Výber

* 1. Ak žiaden predkladateľ nepožiada o vydanie doložky na novú edukačnú publikáciu pre vyučovací predmet, vzdelávaciu oblasť alebo pre skupinu odborov vzdelávania uvedenú v registri edukačných publikácií, pre ktorú nie je vydaná žiadna edukačná publikácia s platnou doložkou, do 15. októbra príslušného kalendárneho roka, sekcia, v ktorej pôsobnosti je edičná činnosť ministerstva (ďalej len „príslušná sekcia“), podľa disponibilného objemu finančných prostriedkov navrhne pre jednotlivé druhy a typy škôl vyučovacie predmety, vzdelávacie oblasti alebo skupiny odborov vzdelávania, pre ktoré sa má vyhlásiť výber. Návrh príslušnej sekcie schvaľuje minister školstva, vedy, výskumu a športu.
  2. Výber sa uskutočňuje postupom podľa osobitného predpisu.[[1]](#footnote-1))
  3. Výsledkom úspešného výberu je určenie jedného dodávateľa alebo viacerých dodávateľov novej edukačnej publikácie podľa kritérií určených pre príslušný výber a následne začatie konania na vydanie doložky.

### Žiadosť o vydanie doložky

* 1. Predkladateľ môže písomne požiadať o vydanie doložky pre

1. novú edukačnú publikáciu, súbor edukačných publikácií alebo sadu edukačných publikácií,
2. preklad edukačnej publikácie, preklad súboru edukačných publikácií alebo preklad sady edukačných publikácií zaradených v registri edukačných publikácií,
3. edukačnú publikáciu, súbor edukačných publikácií alebo sadu edukačných publikácií najneskôr šesť mesiacov pred uplynutím lehoty platnosti doložky.
   1. Predkladateľ písomne požiada o vydanie doložky, ak ide o zmenené, doplnené, upravené alebo prepracované vydanie edukačnej publikácie s doložkou, súboru edukačných publikácií s doložkou alebo sady edukačných publikácií s doložkou počas platnosti doložky.
   2. Žiadosť o vydanie doložky obsahuje
4. názov edukačnej publikácie, ktorý bude použitý pri jej verejnom rozširovaní,
5. meno autora alebo mená autorov edukačnej publikácie,
6. rok vydania, poradie vydania a ISBN edukačnej publikácie,
7. označenie druhu edukačnej publikácie (učebnica, pracovný zošit, učebný text, digitálna edukačná publikácia, e-kniha, súbor alebo sada edukačných publikácií),
8. údaj o určení edukačnej publikácie, najmä názov vzdelávacieho programu, vyučovacieho predmetu, vzdelávacej oblasti alebo prierezovej témy; ak ide o edukačnú publikáciu pre žiakov strednej odbornej školy, uvádza sa aj skupina odborov vzdelávania,
9. údaj o cieľovej skupine žiakov, pre ktorých je edukačná publikácia určená, najmä pre ktorú časť vzdelávacieho programu je určená alebo úroveň podľa Spoločného európskeho referenčného rámca pre jazyky, ročník, vzdelávací cyklus, druh a typ školy, jazyk edukačnej publikácie, odbor vzdelávania.
   1. K žiadosti o vydanie doložky sa prikladajú
10. tri zhodné vyhotovenia hotovej edukačnej publikácie v tlačenej podobe alebo v elektronickej podobe na pamäťovom médiu; ak ide o edukačnú publikáciu v tlačenej podobe, prikladá sa aj jedno vyhotovenie v elektronickej podobe na pamäťovom médiu,
11. dve zhodné vyhotovenia hotového prekladu edukačnej publikácie v tlačenej podobe alebo v elektronickej podobe na pamäťovom médiu s vyhotovením zhodným s pôvodnou edukačnou publikáciou a  dve zhodné vyhotovenia pôvodnej edukačnej publikácie v tlačenej podobe alebo v elektronickej podobe na pamäťovom médiu; ak ide o preklad edukačnej publikácie v tlačenej podobe, prikladá sa aj jedno vyhotovenie v elektronickej podobe na pamäťovom médiu alebo
12. dve zhodné vyhotovenia hotovej edukačnej publikácie v elektronickej podobe na pamäťovom médiu, dve zhodné vyhotovenia hotovej edukačnej publikácie v tlačenej podobe a čestné vyhlásenie predkladateľa o zhode obsahu, ak ide o posúdenie podľa čl. 5 ods. 7.
    1. K žiadosti o vydanie doložky sa prikladá aj doklad o autorských právach k edukačnej publikácii, ktorým je
13. doklad preukazujúci, že predkladateľ, ktorý nie je autorom, je nositeľom autorských práv,
14. čestné vyhlásenie o autorstve, ak je predkladateľom autor, alebo
15. doklad od vydavateľa, ak je predkladateľom výhradný distribútor.
    1. Ak sa preukáže, že čestné vyhlásenie podľa odseku 5 písm. b) je nepravdivé, ministerstvo doložku nevydá.
    2. Ak ide o súbor edukačných publikácií, podáva sa jedna žiadosť o vydanie doložky pre všetky časti, diely a neoddeliteľné súčasti.
    3. Ak ide o sadu edukačných publikácií, podáva sa samostatne žiadosť o vydanie doložky pre každú jednotlivú edukačnú publikáciu zo sady edukačných publikácií. Predkladateľ môže predložiť celú sadu edukačných publikácií súčasne alebo jednotlivé časti sady edukačných publikácií postupne. Ak predkladateľ predloží jednotlivé časti sady edukačných publikácií postupne, k žiadosti o vydanie doložky sa priloží koncepcia sady edukačných publikácií a charakteristika obsahu jednotlivých častí sady edukačných publikácií. Ak predkladateľ predloží jednotlivé časti sady edukačných publikácií postupne a doložka sa vydá len pre niektorú časť sady edukačných publikácií, ministerstvo spolu s nevydaním doložky pozastaví do vydania doložky príslušnej časti sady edukačných publikácií platnosť už vydaných doložiek k častiam príslušnej sady edukačných publikácií.
    4. Úplnosť žiadosti o vydanie doložky posudzuje príslušná sekcia. Ak žiadosť nie je úplná, príslušná sekcia vyzve predkladateľa na jej doplnenie a určí mu na to primeranú lehotu. Ak predkladateľ v tejto lehote žiadosť o vydanie doložky nedoplní, v jej posudzovaní sa nebude pokračovať a túto skutočnosť príslušná sekcia písomne oznámi predkladateľovi.
    5. Predkladateľovi nevzniká nárok na vrátenie dokumentácie, ktorá sa prikladá k  žiadosti o vydanie doložky.

### Postup pri vydávaní doložky

* 1. Ministerstvo do 21 dní odo dňa, kedy príslušná sekcia vyhodnotí žiadosť predkladateľa o vydanie doložky ako úplnú,

1. požiada príslušnú priamo riadenú organizáciu o vypracovanie schvaľovacieho protokolu pre edukačnú publikáciu,
2. oznámi príslušnej priamo riadenej organizácii kontaktné údaje osôb podľa odseku 2 písm. a) a
3. oznámi predkladateľovi mená osôb podľa odseku 2 písm. a).
   1. Posúdenie edukačnej publikácie na účel vydania doložky vykonáva
4. recenzent alebo jeho náhradník vybraný príslušnou sekciou prostredníctvom generátora náhodných čísel z registra recenzentov, ktorý vypracuje recenzný posudok, a
5. zamestnanec príslušnej priamo riadenej organizácie navrhnutý jej štatutárnym orgánom, ktorý vypracuje priamy posudok.
   1. Ak v registri recenzentov nie je recenzent pre príslušný vyučovací predmet alebo pre príslušnú skupinu odborov vzdelávania, posúdenie podľa odseku 2 písm. a) sa nevykonáva, recenzný posudok sa nevypracúva a túto skutočnosť príslušná sekcia oznámi príslušnej priamo riadenej organizácii a predkladateľovi.
   2. Náklady spojené s vypracovaním recenzného posudku znáša predkladateľ.
   3. Príslušná priamo riadená organizácia zriaďuje pre vypracovanie schvaľovacieho protokolu komisiu na posudzovanie edukačných publikácií. Zasadnutie komisie sa uskutoční vždy, ak  zamestnanec príslušnej priamo riadenej organizácie v priamom posudku alebo recenzent v recenznom posudku odporúča nevydať doložku. Zasadnutie komisie sa môže uskutočniť aj vtedy, ak zamestnanec príslušnej priamo riadenej organizácie v priamom posudku a recenzent v recenznom posudku odporúčajú vydať doložku.
   4. Ak ide o preklad edukačnej publikácie a pôvodná edukačná publikácia má platnú doložku alebo na pôvodnú edukačnú publikáciu už bol vypracovaný schvaľovací protokol, vypracúva sa len priamy posudok na základe priameho posudku pôvodnej edukačnej publikácie. Pri preklade edukačnej publikácie sa posudzuje kvalita prekladu edukačnej publikácie po odbornej, jazykovej a grafickej stránke. Schvaľovací protokol pre preklad edukačnej publikácie sa vypracúva na základe priameho posudku vypracovaného odborným zamestnancom priamo riadenej organizácie.
   5. Ak ide o elektronickú podobu edukačnej publikácie na pamäťovom médiu s obsahom, ktorý je zhodný s obsahom edukačnej publikácie v tlačenej podobe s vydanou doložkou, schvaľovací protokol pre elektronickú podobu na pamäťovom médiu sa vypracúva na základe posúdenia zhody obsahu elektronickej podoby na pamäťovom médiu s obsahom edukačnej publikácie v tlačenej podobe s vydanou doložkou odborným zamestnancom priamo riadenej organizácie.
   6. Príslušná priamo riadená organizácia koordinuje posudzovateľov. Príslušná priamo riadená organizácia na základe priameho posudku a recenzného posudku vypracúva schvaľovací protokol a zasiela ho spolu s priamym posudkom a recenzným posudkom ministerstvu do 90 dní od doručenia žiadosti ministerstva podľa odseku 1 písm. a). Ak sa uskutočnilo zasadnutie komisie podľa odseku 5, pri vypracúvaní schvaľovacieho protokolu sa zohľadňuje aj stanovisko komisie. Schvaľovací protokol má pre ministerstvo odporúčací charakter.
   7. Ministerstvo na základe schvaľovacieho protokolu a zohľadnenia existencie edukačnej publikácie pre príslušný vyučovací predmet, príslušnú vzdelávaciu oblasť, prierezovú tému alebo pre príslušnú skupinu odborov vzdelávania a pre príslušnú cieľovú skupinu žiakov v registri edukačných publikácií posúdi žiadosť o vydanie doložky a vydá alebo nevydá doložku. Túto skutočnosť ministerstvo písomne oznámi predkladateľovi.
   8. Po vydaní doložky ministerstvo zaradí edukačnú publikáciu do registra edukačných publikácií.
   9. Ak ministerstvo nevydá doložku, môže vyhlásiť výber podľa čl. 3.
   10. Ak ministerstvo nevydá doložku pre edukačnú publikáciu, predkladateľ môže
6. prepracovať edukačnú publikáciu a požiadať o vydanie doložky pre prepracovanú edukačnú publikáciu alebo
7. podať proti nevydaniu doložky pre edukačnú publikáciu námietky.
   1. Pri posudzovaní žiadosti o vydanie doložky pre edukačnú publikáciu podľa odseku 12 písm. a) sa postupuje podľa odsekov 1 až 9. K  žiadosti o vydanie doložky podľa čl. 4 ods. 3 a 4 sa priloží jedno vyhotovenie edukačnej publikácie s farebne vyznačenými zmenami.
   2. Námietky podľa odseku 12 písm. b) možno podať ministerstvu do 30 dní odo dňa doručenia písomného oznámenia o nevydaní doložky. Na posúdenie námietok príslušná priamo riadená organizácia zabezpečí nového posudzovateľa, ktorý je odborníkom na príslušný vyučovací predmet, vzdelávaciu oblasť, prierezovú tému, jazyk edukačnej publikácie alebo na odbor vzdelávania, pre ktorý je edukačná publikácia určená, a vyjadrenie komisie podľa odseku 5. Ak ministerstvo vyhodnotí námietky predkladateľa na základe posúdenia novým posudzovateľom a vyjadrenia komisie podľa odseku 5 k námietkam ako opodstatnené, vydá doložku pre edukačnú publikáciu.

### Zmena štátneho vzdelávacieho programu a zmena v odbornom vzdelávaní a príprave

* 1. Príslušná priamo riadená organizácia k dátumu schválenia zmeny v štátnom vzdelávacom programe písomne oznámi príslušnej sekcii, v ktorých všeobecne vzdelávacích vyučovacích predmetoch, vzdelávacích oblastiach a prierezových témach nastala zmena štátneho vzdelávacieho programu podľa odseku 2 alebo zmena podľa odseku 3.
  2. Zmenou v rámci všeobecne vzdelávacích vyučovacích predmetov, vzdelávacích oblastí a prierezových tém podľa odseku 1 je zmena, ktorá zásadne ovplyvňuje obsah všeobecne vzdelávacích vyučovacích predmetov, vzdelávacích oblastí a prierezových tém.
  3. Zmenou v odbornom vzdelávaní a príprave je zmena, ktorá zásadne ovplyvňuje príslušnú skupinu odborov vzdelávania.
  4. Príslušná sekcia do 14 dní odo dňa doručenia oznámenia podľa odseku 1 vypracuje zoznam edukačných publikácií z registra edukačných publikácií, ktoré budú posudzovať zamestnanci príslušnej priamo riadenej organizácie.
  5. Príslušná priamo riadená organizácia zasiela príslušnej sekcii schvaľovací protokol v súlade so vzájomne dohodnutým harmonogramom.
  6. Ministerstvo na základe schvaľovacieho protokolu a zohľadnenia existencie edukačnej publikácie pre príslušný vyučovací predmet, príslušnú vzdelávaciu oblasť, prierezovú tému alebo skupinu odborov vzdelávania a pre príslušnú cieľovú skupinu žiakov v registri edukačných publikácií

1. ponechá v platnosti doložku alebo
2. odníme doložku a túto skutočnosť príslušná sekcia písomne oznámi predkladateľovi.
   1. Ak dôjde k zmene štátneho vzdelávacieho programu, ktorou je zníženie obsahu štátneho vzdelávacieho programu alebo presun tematických celkov pri zachovaní obsahu štátneho vzdelávacieho programu, edukačná publikácia sa z dôvodu zmien štátneho vzdelávacieho programu neposudzuje a lehota platnosti doložky zostáva zachovaná.

### Spoločné ustanovenia

* 1. Edukačné publikácie sa posudzujú vo vzťahu k štátnemu vzdelávaciemu programu a k napĺňaniu princípov a cieľov výchovy a vzdelávania.
  2. Kritériá na hodnotenie kvality edukačných publikácií vypracúva príslušná priamo riadená organizácia a schvaľuje ich ministerstvo.
  3. Doložka sa vzťahuje len na jazykovú verziu edukačnej publikácie, podobu vyhotovenia a konkrétne vydanie, ktoré bolo predmetom žiadosti o vydanie doložky. Na zhodné edukačné publikácie v rôznej podobe možno požiadať o vydanie doložky súčasne, inak sú predmetom samostatného postupu pri vydávaní doložky.
  4. Súčasťou doložky je lehota platnosti.
  5. Ministerstvo zverejňuje na ním určenom webovom sídle

1. register recenzentov,
2. register edukačných publikácií,
3. schvaľovacie protokoly k edukačným publikáciám zaradeným v registri edukačných publikácií.
   1. Aktualizácia registra edukačných publikácií sa vykonáva
4. zaradením edukačnej publikácie, ktorej bola vydaná doložka,
5. vyradením edukačnej publikácie, ktorej uplynula lehota platnosti doložky, ktorej bola platnosť doložky pozastavená alebo ktorej bola doložka odňatá.
   1. Príslušná sekcia vykonáva aktualizáciu podľa odseku 6 jedenkrát mesačne.
   2. Pre ostatný text a materiál podľa čl. 2 písm. i) sa nevypracúva priamy posudok a recenzný posudok a doložka sa nevydáva.

### Osobitné ustanovenie počas trvania mimoriadnej situácie, núdzového stavu alebo výnimočného stavu

Ak počas mimoriadnej situácie, núdzového stavu alebo výnimočného stavu recenzent aj náhradník odmietnu vykonať alebo nevykonajú posúdenie edukačnej publikácie na účel vydania doložky alebo ak sa v registri recenzentov nachádza len jeden recenzent pre príslušný vyučovací predmet alebo skupinu odborov vzdelávania a ten odmietne vykonať alebo nevykoná posúdenie edukačnej publikácie na účel vydania doložky, posúdenie edukačnej publikácie na účel vydania doložky recenzentom sa nevykonáva a recenzný posudok sa nevypracúva.

### Prechodné ustanovenia

1. Konania začaté a neskončené pred 19. januárom 2022 sa dokončia podľa predpisov účinných do 18. januára 2022.
2. Ministerstvo po 18. januári 2022 zaradí edukačnú publikáciu do registra edukačných publikácií na čas do vydania doložky pre edukačnú publikáciu pre príslušný vzdelávací program, príslušnú vzdelávaciu oblasť, prierezovú tému alebo skupinu odborov vzdelávania a pre cieľovú skupinu žiakov, ak
3. príslušnej edukačnej publikácii určenej pre školu pre žiakov so špeciálnymi výchovno-vzdelávacími potrebami, pre školu s vyučovacím jazykom národnostnej menšiny alebo pre odborný vyučovací predmet strednej školy nebola vydaná doložka a
4. pre príslušný vyučovací predmet, príslušnú vzdelávaciu oblasť, prierezovú tému alebo skupinu odborov vzdelávania a pre cieľovú skupinu žiakov nie je k 19. januáru 2022 v registri edukačných publikácií zaradená žiadna edukačná publikácia.
5. Edukačná publikácia zostáva po 18. januári 2022 zaradená v registri edukačných publikácií na čas do vydania doložky pre edukačnú publikáciu pre príslušný vzdelávací program, príslušnú vzdelávaciu oblasť, prierezovú tému alebo skupinu odborov vzdelávania a pre cieľovú skupinu žiakov, ak
6. príslušná edukačná publikácia určená pre školu pre žiakov so špeciálnymi výchovno-vzdelávacími potrebami, pre školu s vyučovacím jazykom národnostnej menšiny alebo pre odborný vyučovací predmet strednej školy nemá v schvaľovacej doložke uvedenú lehotu platnosti a
7. pre príslušný vyučovací predmet, príslušnú vzdelávaciu oblasť, prierezovú tému alebo skupinu odborov vzdelávania a pre cieľovú skupinu žiakov nie je k 19. januáru 2022 v registri edukačných publikácií zaradená žiadna edukačná publikácia.

### Zrušovacie ustanovenie

Zrušuje sa Smernica č. 33/2020 z 1. septembra 2020 o didaktických prostriedkoch v znení smernice č. 5/2021, smernice č. 31/2021 a smernice č. 34/2021.

### Účinnosť

Táto smernica nadobúda účinnosť 19. januára 2022.

### 

**minister**

### Obsah

[Smernica č. 1/2021 o edukačných publikáciách 1](#_Toc90902697)

[Čl. 1 Základné ustanovenia 1](#_Toc90902698)

[Čl. 2 Vymedzenie niektorých pojmov 1](#_Toc90902699)

[Čl. 3 Výber 4](#_Toc90902700)

[Čl. 4 Žiadosť o vydanie doložky 5](#_Toc90902701)

[Čl. 5 Postup pri vydávaní doložky 7](#_Toc90902702)

[Čl. 6 Zmena štátneho vzdelávacieho programu a zmena v odbornom vzdelávaní a príprave 8](#_Toc90902703)

[Čl. 7 Spoločné ustanovenia 9](#_Toc90902704)

[Čl. 8 Osobitné ustanovenie počas trvania mimoriadnej situácie, núdzového stavu alebo výnimočného stavu 10](#_Toc90902705)

[Čl. 9 Prechodné ustanovenia 10](#_Toc90902706)

[Čl. 10 Zrušovacie ustanovenie 11](#_Toc90902707)

[Čl. 11 Účinnosť 11](#_Toc90902708)

[Obsah ...............................................................................................................................................12](#_Toc90902710)

1. ) Zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov, zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, smernica č. 37/2021 o verejnom obstarávaní. [↑](#footnote-ref-1)